се има предвид липсата на съдействие от страна на производителите износители, Комисията използва количествените данни, получени от голям включен в извадката производител от Съюза, за потреблението на различните производствени фактори, използвани при производството на продукта, предмет на прегледа; за да се определят разходите за производство, тези данни бяха приложени по отношение на разходите за единица продукция в Турция, информация за които беше получена от посочените в съображение 130—144 различни източници относно различните производствени фактори, използвани при производството на продукта, предмет на прегледа. Действително, въз основа на наличната информация от първоначалното разследване, производственият процес на китайските производители и използваните материали изглеждат идентични с тези на въпросния производител от Съюза.
 (133)
 Въз основа на цялата информация, предоставена от заинтересованите страни, и на резултатите от контролното посещение в помещенията на един от заявителите бяха идентифицирани посочените по-долу производствени фактори, кодове по ХС и 12-цифрени турски тарифни кодове, когато е приложимо.
 Таблица 1
 Производствени фактори
 Тарифен код
 Стойност при внос на единица продукция
 Алуминиево фолио, без подложка, само валцовано (джъмбо ролки)
 7607 11 19 00 11
 7607 11 19 00 12
 3,83 EUR/kg
 Цветна кутия/картонена кутия за една ролка
 4819 20
 3,20 EUR/kg
 Хартиена сърцевина
 4822 90
 1,25 EUR/kg
 Външна кутия, използвана за опаковането на 24 ролки
 4819 20
 3,20 EUR/kg
 Труд (пряк и непряк труд),
 Заплати в преработваща промишленост
 [Не е приложимо]
 8,15 EUR/човекочас
 Електрическа енергия
 [Не е приложимо]
 0,06 EUR/kWh
 3.3.4.2. Материали
 (134)
 По отношение на алуминиевото фолио заявителите посочиха, че стандартната използвана суровина е алуминиево фолио, без подложка, само валцовано, попадащо в код по ХС 7607 11. Това твърдение беше подкрепено от двама от четиримата китайски производители, които предоставиха отговори на искането за информация, отправено в приложение III към известието за започване на преглед. Един от заявителите представи допълнителна информация, че 12-цифрените турски тарифни кодове за джъмбо ролките са 7607 11 19 00 11 и 7607 11 19 00 12. С оглед на липсата на допълнителна информация от страна на китайските производители и на коментари от другите заинтересовани страни Комисията реши да използва въпросните 12-цифрени тарифни кодове за целите на формирането на нормалната стойност.
 (135)
 По отношение на цветната кутия/картонената кутия за една ролка заявителите посочиха, че приложимият код по ХС е 4819 10, докато един китайски производител посочи, че приложимият код по ХС е 4819 20. Код по ХС 4819 10 включва „... кутии от навълнени хартия или картон“, докато код по ХС 4819 20 включва „... кутии от ненавълнени хартия или картон“. Тъй като въпросните кутии са от ненавълнен материал, Комисията реши да разгледа код по ХС 4819 20. Турската номенклатура беше проучена на по-детайлно ниво в рамките на този код по ХС, но не беше установено по-точно подходящо описание. Поради това Комисията реши да използва посочения код по ХС на 6-цифрено ниво за целите на определянето на разходите във връзка с този елемент от производствените разходи, които да използва за формиране на нормалната стойност.
 (136)
 По отношение на хартиената сърцевина заявителите посочиха същия код по ХС — 4819 10, както за цветните кутии/картонените кутии. При прегледа на нейното